Ο φόβος τρώει τα σωθικά

Ο φόβος τρώει τα σωθικά (πρωτότυπος τίτλος: Angst essen Seele auf) είναι δυτικογερμανική δραματική ταινία του 1974 σε σενάριο και σκηνοθεσία του Ράινερ Βέρνερ Φασμπίντερ με πρωταγωνιστές την Μπριγκίτε Μίρα και τον Ελ Χεντί μπεν Σαλέμ.

Αναφέρεται τόσο στην κοινωνική καταπίεση και στον αποκλεισμό των Gastarbeiter, όσο και στα προβληματικά στοιχεία μιας σχέσης με διαφορετικούς πολιτισμικούς ορίζοντες και μεγάλες ηλικιακές διαφορές. Αφηγείται την ιστορία μιας εξηντάχρονης χήρας από τη Δυτική Γερμανία που ερωτεύεται έναν πολύ νεότερο Gastarbeiter από το Μαρόκο και τον παντρεύεται.

Η ταινία κέρδισε στο Φεστιβάλ Καννών του 1974 το βραβείο FIPRESCI για την καλύτερη ταινία εντός του διαγωνισμού και το Βραβείο της Οικουμενικής Επιτροπής. Στα Γερμανικά Βραβεία Κινηματογράφου η Μπριγκίτε Μίρα έλαβε το βραβείο καλύτερης ηθοποιού.

 Παραπομπές 

Κατηγορία:Ταινίες από Δυτική Γερμανία
Κατηγορία:Γερμανικές δραματικές ταινίες
Κατηγορία:Γερμανόφωνες ταινίες
Κατηγορία:Ταινίες με θέμα τη μετανάστευση
Κατηγορία:Ταινίες με θέμα τον ρατσισμό
Κατηγορία:Ταινίες γυρισμένες στο Μόναχο
Κατηγορία:Ταινίες τοποθετημένες στη Γερμανία
Κατηγορία:Ταινίες σε σκηνοθεσία Ράινερ Βέρνερ Φασμπίντερ
Κατηγορία:Ταινίες του 1974